**Ministru kabineta rīkojuma projekta**

**„Grozījums Ministru kabineta 2020.gada 5.jūnija rīkojumā Nr.303**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2020.gada 5.jūnija rīkojumā Nr.303 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24.pantu uz Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 5.jūnijā rīkojuma Nr.303 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.303) 3.punktu, lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” piešķirts finansējums 1 936 000 *euro*  apmērā mērķprogrammas „Radošo personu nodarbinātības programma” (turpmāk – mērķprogramma) īstenošanai no 2020.gada 1.jūlija līdz 2020.gada 30.septembrim.Valsts kultūrkapitāla fonds 2020.gada 15.jūnijā uzsāka pieteikumu pieņemšanu mērķprogrammā, nosakot 2020.gada 5.jūliju kā pieteikumu iesniegšanas termiņu. Ņemot vērā to, ka noteiktajā termiņā saņemti būtiski mazāk pieteikumu nekā sākotnēji plānots, Valsts kultūrkapitāla padome 2020.gada 6.jūlijā pieņēma lēmumu pagarināt pieteikumu iesniegšanas termiņu līdz 2020.gada 31.jūlijam. Ņemot vērā, ka MK rīkojuma Nr.303 3.punkts paredz, ka mērķprogramma tiek īstenota no 2020.gada 1.jūlija līdz 2020.gada 30.septembrim, nepieciešams precizēt MK rīkojuma Nr.303 3.punkta redakciju, nosakot, ka mērķprogrammas ietvaros saņemtais atbalsts pašnodarbinātajām personām attiecināms uz radošā darba veikšanu no 2020.gada 1.jūlija līdz 2020.gada 30.septembrim, kas atbilst MK rīkojuma Nr.303 sākotnējā ietekmes novērtējuma ziņojumā (anotācijā) minētajam, ka ar atbalstu ieguvušajām personām tiks slēgts līgums par vienreizēju līdzekļu piešķīrumu 1 614 *euro* apmērā radošā darba veikšanai no 2020.gada 1.jūlija līdz 2020.gada 30.septembrim.Ņemot vērā to, ka mērķprogrammā noteiktajā termiņā saņemti būtiski mazāk pieteikumu nekā sākotnēji plānots, secināms, ka mērķprogrammas nolikumā noteiktie kvalifikācijas kritēriji, it īpaši nosacījums, ka atbalstu var saņemt personas, kuru vidējie mēneša ienākumi pirms nodokļu nomaksas valstī izsludinātās ārkārtējās situācijas laikā no 2020.gada 13.marta līdz 2020.gada 31.maijam nav bijuši lielāki par 538 *euro* mēnesī, pilnībā nenodrošina mērķprogrammai izvirzīto mērķu sasniegšanu, ļaujot kvalificēties tikai tām individuāli nodarbinātajām radošajām personām, kuras ekonomiski ir mazaktīvas, vienlaikus neļaujot pieteikties tām radošajām personām, kurām radošā darbība ir pamata ieņēmumu avots, tostarp personām, kuras 2020.gada martā, aprīlī un maijā saņēmušas maksājumus no autortiesību un blakustiesību kolektīvā pārvaldījuma organizācijām par tiesību izmantošanu, un pašnodarbinātām radošām personām, kas kvalificējās dīkstāves pabalsta saņemšanai, bet kuru ienākumi, daļēji saglabājoties ierobežojumiem kultūras pasākumu norisei, nav būtiski uzlabojušies, un kuras ir mērķprogrammas galvenā mērķauditorija. Līdz ar mērķprogrammas pieteikumu iesniegšanas termiņa pagarināšanu, Valsts kultūrkapitāla fonds precizēs arī mērķprogrammas nolikumu, nosakot, ka atbalstam kvalificējas personas, kuru vidējie mēneša ienākumi no saimnieciskās darbības, izņemot ienākumus no autortiesību un blakustiesību kolektīvā pārvaldījuma organizācijām, pirms nodokļu nomaksas valstī izsludinātās ārkārtējās situācijas laikā no 2020.gada 13.marta līdz 2020.gada 31.maijam nav bijuši lielāki par 538 *euro* mēnesī, tādējādi nodrošinot atbalsta saņemšanas iespējas ekonomiski aktīvajām pašnodarbinātajām radošajām personām, kuru ienākumi no saimnieciskās darbības ārkārtējās situācijas laikā ir būtiski samazinājušies, tostarp pašnodarbinātām radošām personām, kas saņēma dīkstāves pabalstu, ņemot vērā, ka dīkstāves pabalsts nav uzskatāms kā ienākums no saimnieciskās darbības.Papildu finansējums sakarā ar Projektā paredzēto regulējumu nav nepieciešams, jo finansējums mērķprogrammas īstenošanai piešķirts ar MK rīkojumu Nr.303. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašnodarbinātās radošās personas, kas reģistrējušās Valsts ieņēmumu dienestā kā saimnieciskās darbības veicēji, un kurām laika posmā no 2020.gada 13.marta līdz 31.maijam ir būtiski samazinājušies ienākumi no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, tostarp pašnodarbinātās radošās personas, kas saņēma dīkstāves pabalstu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Zariņš 67330255

Uldis.Zarins@km.gov.lv